Stari


Stari
Davno sam ti rođen brate,

iz ovog grada nisam mak'o,

al' vidio sam svijeta puno,

doš'o mi je, nebi li me tak'o.

Prva noga na me kroči,

cijeli grad mi nazdravio.

Prva liska s mene skoči,

umrije onaj što me napravio.

Ispod hladna štipa rijeka,

a moj kamen k'o da će da plane!

U njoj svako jedva čeka,

da na mene negdje stane.

Ja pogođen nisam, ni umro, ni pao,

samo sam morao skočiti dole.

Nastaviću tačno tamo gdje sam stao,

Izroniće stari za one što ga vole.